Vigana (Filipīnas)

Vigana (, , ) ir pilsēta Filipīnās, Ilokosas reģionā, Dienvidilokosas provinces centrs. Atrodas Lusonas salas ziemeļrietumos Dienvidķīnas jūras krastā. Lielākā daļa iedzīvotāju ir iloki. Nozīmīgs reģionāls saimnieciskais un kultūras centrs. Viganas vēsturiskā pilsēta kopš 1999. gada iekļauta UNESCO Pasaules mantojuma sarakstā kā spilgts spāņu Āzijas koloniālās pilsētas paraugs.Historic City of Vigan

 Vēsture 
Pirms spāņu ierašanās Vigana bija nozīmīga tirdzniecības pilsēta; tās vārds cēlies no tajā dzīvojušo ķīniešu tirgotāju dotā nosaukuma 美岸 (bí-gān), kas dienvidminu dialektā nozīmē ‘Skaistais krasts’. Spāniskā interpretācijā tas pārvērtās par Viganu. 1572. gadā spāņu kolonizatori tirdzniecības pilsētiņas vietā dibināja savu apmetni, ko nodēvēja par Fernandinu (Villa Fernandina de Vigan) par godu karaļa Filipa II dēlam Ferdinandam. Vigana kopš dibināšanas sākotnēji kopējās Ilokosas provinces, bet no 181. gada — Dienvidilokosas provinces centrs. 1758. gadā Viganai pirmoreiz piešķīra pilsētas statusu (Ciudad Fernandina de Vigan) un tā kļuva par Nuevasegovijas bīskapa rezidenci. 1999. gada Vigana iekļauta UNESCO Pasaules mantojuma sarakstā, bet 2001. gadā Viganas municipalitātei apstiprināts 1758. gadā piešķirtais pilsētas statuss.

 Atsauces 

 Ārējās saites 

Kategorija:Filipīnu pilsētas
Kategorija:Ilokosa
Kategorija:Dienvidilokosa